CELEX: C2004/239/42
Language: hu
Date: 2004-09-25 00:00:00
Title: Az Elsőfokú Bíróság ítélete 2004. július 8-án a T-289/02. sz. Telepharmacy Solutions, Inc. kontra Belső Piaci Harmonizációs Hivatal (védjegyek és formatervezési minták) (OHIM) ügyben (Közösségi védjegy – TELEPHARMACY SOLUTIONS szóvédjegy – Feltétlen kizáró okok – A 40/94/EK rendelet 7. cikke (1) bekezdésének c) pontja – A védelemhez való jog tiszteletben tartása)

25.9.2004   
            
            
               HU
            
            
               Az Európai Unió Hivatalos Lapja
            
            
               C 239/20
            
         
      AZ ELSŐFOKÚ BÍRÓSÁG ÍTÉLETE
   
   2004. július 8-án
   a T-289/02. sz. Telepharmacy Solutions, Inc. kontra Belső Piaci Harmonizációs Hivatal (védjegyek és formatervezési minták) (OHIM) ügyben (1)
   
   (Közösségi védjegy - TELEPHARMACY SOLUTIONS szóvédjegy - Feltétlen kizáró okok - A 40/94/EK rendelet 7. cikke (1) bekezdésének c) pontja - A védelemhez való jog tiszteletben tartása)
   (2004/C 239/42)
   Az eljárás nyelve: angol
   A T-289/02. sz. Telepharmacy Solutions, Inc., székhely: North Billerica, Massachusetts (Amerikai Egyesült Államok), képviseli: R. Davis, barrister és M. Medyckyj, solicitor, kontra Belső Piaci Harmonizációs Hivatal (védjegyek és formatervezési minták) (OHIM) (meghatalmazott: S. Bonne) ügyben, az OHIM negyedik fellebbezési tanácsának a TELEPHARMACY SOLUTIONS szóvédjegy közösségi védjegyként történő bejegyzése tárgyában 2002. június 28-án hozott határozata (R 108/2001-4. sz. ügy) ellen benyújtott fellebbezés tárgyában, az Elsőfokú Bíróság (negyedik tanács), tagjai: H. Legal, a tanács elnöke, V. Tiili és M. Vilaras, bírák; hivatalvezető: B. Pastor, hivatalvezető helyettes, 2004. július 8-án meghozta ítéletét, amelynek rendelkező része a következő:
   
               1)
            
            
               A fellebbezést elutasítja.
            
         
               2)
            
            
               A fellebbezőt kötelezi a költségek viselésére.
            
         
      (1)  HL C 305., 2002.12.7.